Ce lasă în urmă Donald Trump. Activitatea președintelui în funcție, la bilanț.
Donald Trump a împărțit America, dar și planeta în două. Succesul economic din mandatul său a fost spulberat de coronavirus. Trump a retras SUA din multe acorduri internaționale și s-a întâlnit cu Kim Jong Un. Zidul promis la alegerile din 2016 nu a fost construit.
Admirat, contestat, dar niciodată ignorat. Donald Trump a fost cu siguranță o pată de culoare în istoria președinției americane. La final de mandat, observăm câteva reușite istorice, dar și rateuri care l-au costat victoria la alegerile de acum.Întâlnirile lui TrumpTrump a avut o serie de întâlniri istorice, cu Putin în 2018 și de trei ori cu Kim Jong Un. A mers chiar în zona demilitarizată, și a devenit primul preşedinte american care pune piciorul pe pământ nord-coreean.Pe final de mandat, Trump a intermediat o pace istorică între Israel și Emiratele Arabe Unite.Donald Trump, măsuri haotice"America comes first" nu a fost doar un slogan.Trump a retras SUA din Acordul nuclear cu Iranul, acordul pentru climă de la Paris, Pactul ONU pentru gestionarea imigranților și refugiaților, tratatul "Cer deschis" și a notificat Organizația Mondială a Sănătății că o va părăsi la anul.Un telefon cu președintele ucrainean Volodîmîr Zelenski era să-l coste postul pe Trump. A fost supus procedurii de demitere – impeachment – pentru că a "șantajat" un guvern străin să înceapă urmărirea penală împotriva fiului lui Joe Biden, angajat al unei companii energetice americane din Ucraina. Trump a fost achitat.Trump, acuzat de rasismÎnceputul mandatului lui Trump a fost marcat de ancheta FBI privind implicarea Rusiei în alegerile din 2016. Raportul prezentat de procurorul special Robert Muller după doi ani spunea că nu există dovezi. Russiagate i-a oferit lui Trump pretextul de a-l concedia pe directorul FBI.Trump a venit la putere cu politici puternice împotriva imigrației și a semnat un ordin pentru interzicerea cetățenilor unor țări musulmane în SUA. S-a lăudat că va construi un mare zid la granița cu Mexicul, dar nu a făcut asta. Sfârșitul de mandat e marcat de moartea lui George Floyd și protestele Black Lives Matter, organizație care acuză politicile rasiste ale președintelui american.Criza COVID-19, l-a costat următorul mandatTrump e acuzat că a tratat superficial pandemia – asta l-ar fi costat chiar alegerile. Statele Unite au cele mai multe cazuri, 10 milioane de infectați. La început, Trump a promis că virusul va trece cu venirea căldurii, apoi s-a certat cu experții epidemiologi și OMS. A promis vaccinul până în alegeri, dar acesta nu a venit.